“Чым большая будзе канкурэнцыя на рынку будаўнiчых паслуг, тым нiжэйшымi будуць расцэнкi i верагоднасць таго, што жыллё i аб'екты нерухомасцi будуць якаснымi, — каментуе прыход расiйскай кампанii на беларускi рынак эканамiст Яраслаў РАМАНЧУК. — Аднак розныя ўмовы доступу на рынак маюць на ўвазе i правядзенне тэндэру, дзе б польскiя, расiйскiя, турэцкiя, беларускiя будаўнiкi прапанавалi б сваё бачанне канкрэтнага мiкрараёна, як гэта робiцца ў той жа Маскве. Там, праўда, вельмi жорсткi рынак, там наогул усё манапалiзавана маскоўскiмi вярхамi, i, шчыра кажучы, рынкам там асаблiва i не пахне, а таму цэны на нерухомасць проста касмiчныя. I калi Масква прывязе ў Мiнск такiя ж практыкi, то, безумоўна, будзе вельмi складана, i гэта яшчэ больш скарумпiруе i так непразрыстую сiстэму беларускага будаўнiцтва. Таму цудоўна, што замежныя кампанii са сваiм вопытам i рэсурсамi прыходзяць да нас, але тое, як яны атрымлiваюць прывабныя заказы, выклiкае вельмi сур'ёзнае сумненне, што гэтыя заказы атрыманы проста так. Калi яны такiя цудоўныя, то чаму б не даказаць гэта падчас правядзення аўкцыёна? Сёння ёсць шмат будаўнiчых арганiзацый у Беларусi, якiя могуць будаваць не горш за расiйскiя, аднак яны заказы не атрымлiваюць”.